Keijo Erik Rosberg, bolj znan kot Keke Rosberg je upokojeni dirkač Formule 1, svetovni prvak z Williamsom v sezoni 1982, ki je bila izredno izenačena, saj je kar enajst različnih dirkačev zmagalo na šestnajstih dirkah. Klub temu, da Rosberg ni bil eden tistih, ki jim je uspelo zmagati dvakrat v sezoni (Pironi, Watson, Prost, Lauda, Arnoux), je z eno samo zmago za Veliko nagrado Švice ter še tremi drugimi in dvema tretjima mestoma uspel, kljub razmeroma skromnem izkupičku 44 točk, prehiteti Watsona in Pironija (ki ga je ustavila poškodba na Veliki nagradi Nemčije) za pet točk.